**Årsberetning for Ski og Kråkstad Arbeiderlag for 2021**

*Godkjent på årsmøtet 18.1.2022*

**Årsmøtet 2021**
Årsmøtet ble avholdt 18. januar 2021 på Folkets Hus og med overføring digitalt på Teams i tillegg pga smittevern. Det var 8 personer til stede på Folkets Hus og 7 personer på Teams. Til sammen 15 personer.

Årsberetning, regnskap, handlingsplan og budsjett ble enstemmig vedtatt. Det var ingen innkomne forslag eller forslag til vedtektsendringer.

Følgende valg ble foretatt enstemmig:

*Styret:*

Leder: Ove K Kjølstad Ikke på valg (1 år igjen)

Nestleder: Lena Kjøbli 2 år (ny)
Sekretær: Marit Stangebye Nielsen Ikke på valg (1 år igjen)

Kasserer: Turid Johansen 1 år (gjenvalg, ba om kun et år)

Medlemsansvarlig: Nahuel Polesel Ikke på valg (1 år igjen)
Styremedlem: Gunvor Eldegard 2 år (opprykk fra vara)
Styremedlem: Kristian Taagerud Ikke på valg (1 år igjen)

1 varamedlem: Per-Kristian Thorsrud 1 år (gjenvalg)

2 varamedlem: Christian Peder Braarud 1 år (gjenvalg)

3 varamedlem: Odd Jørgen Steen 1 år (ny)

*Revisorer:*

Revisor Arvid Herland 1 år (gjenvalg)

Revisor Gunnar Wedde 1 år (opprykk frå vra)
1 vararevisor Marianne Montgomery 1 år (gjenvalg)
2 vararevisor Kjell-Arne Ekeberg 1 år (ny)

*Valgkomite:*

Ble ikke valgt

*Representanter til Folkets hus Forening:*

*Representant Personlig vararepresentant*Turid Johansen Odd E. Arnesen
Rolf Gjølstad Christian Peder Braarud
Rune Sletner Arvid Herland

**Suppleringsvalg i årsmøteperioden**

Nahuel Polesel meldte seg ut i april måned og Derin Mahmood ble konstituert i vervet 26. april. Marit S. Nielsen meddelte at hun flyttet til Tanzania og derfor måtte tre ut av styret.

På medlemsmøtet 21. juni ble følgende enstemmige suppleringsvalg foretatt til styret:
Sekretær: Roberta Pimentel Frem til årsmøtet
Medlemsansvarlig: Derin Mahmood Frem til årsmøtet

Medlemsmøtet valgte også følgende valgkomite enstemmig:
Leder Arvid Herland 1 år (gjenvalg)
Medlem Pier Saif 1 år (ny)
Medlem Marianne Montgomery 1 år (ny)

**Representasjon fra laget i årsmøteperioden**

*Styret i Nordre Follo Arbeiderparti (valgt på årsmøtet i NFAP):*Leder Malin Lifvergren
Varamedlem Nahuel Polesel
Observatør Ove K Kjølstad (som representant for arbeiderlaget)
Observatør Gunvor Eldegard (som fylkestingsrepresentant)

*Faste medlemmer av kommunestyret (folkevalgt 2019):*

* Ronny Sigde (Medlem av Klima-, teknikk- og miljøutvalget)
* Kjell Arne Ekeberg (Medlem i Areal-, klima- og byggesaksutvalget)

*Fast medlem av Viken Fylkesting (folkevalgt 2019):*

* Gunvor Eldegard ble valgt inn i Viken fylkesting (Leder av Planutvalget)

*Medlemmer av representantskapet i Akershus Arbeiderparti (valgt av Nordre Follo AP):*

* Ove K Kjølstad
* Malin Lifvergren

*Møtekomite Kommunalpolitisk nettverk i arbeiderlaget (valgt av styret i Ski og Kråkstad arbeiderlag):*

* Ove K Kjølstad
* Kjell-Arne Ekeberg
* Kristian Taagerud

*Møtekomite Internasjonalt utvalg* *(valgt av styret i Ski og Kråkstad arbeiderlag):*

* Christian Peder Braarud
* Ove K Kjølstad
* Eivind Larsen

*Møtekomite Studieutvalg (valgt av styret i Ski og Kråkstad arbeiderlag):*

* Ove K Kjølstad
* Eirik Haugen
* Derin Mahmood

*Valgkampledelse 2021*

* Ove K Kjølstad, Valgkampleder *(valgt av kommunepartiet)*
* Malin Lifvergren, Assisterende valgkampleder digital valgkamp *(valgt av kommunepartiet)*
* Lena Kjøbli, valgkampkoordinator Ski *(valgt av styret i Ski og Kråkstad arbeiderlag)*

**Økonomi**

Arbeiderlaget hadde et driftsresultat på kroner 3212 i 2021 og ved årsskiftet til 2022 har man kroner 27 358,67 på bankkonto. Driftsresultatet var påvirket av koronapandemien som begrenset aktivitet samt høye støttebeløp fra medlemmer.

**Medlemmer:**

Antall medlemmer 1. januar 2019: 110

Antall medlemmer 1. januar 2020: 110

Antall medlemmer 1. januar 2021: 112

Antall medlemmer 1. januar 2022: 112

**Aktiviteter, møter og styrets arbeid:**

Det er holdt 2 medlemsmøter samt 10 styremøter i 2021 og behandlet 69 styresaker.

Også året 2021 har blitt sterkt påvirket av koronapandemien Covid-19. Det har ført til at flere møter har blitt utsatt eller avlyst helt. Mange møter har blitt avholdt digitalt på internett (Microsoft Teams) eller en kombinasjon med fremmøte og Teams. Nettverkene har hatt kun et møte.
Valgkampen tok veldig mye av den aktiviteten vi hadde i 2021.

10. mars gjennomførte vi et åpent digitalt folkemøte om Ski sentrum. Innledere var Anne Beth Skrede, utvalgsleder for Areal-, klima- og byggesak for Nordre Follo Arbeiderparti, Rune Breivik prosjektsjef for Ski Stasjon i Bane NOR Eiendom og Erling Dokk Holm, styremedlem i Rutheim AS, samfunnsviter, forsker og journalist. Knut Falla, leder i Ski historielag, deltok også i en paneldebatt etter innledningene. Vi registrerte hele 66 pålogginger fra ulike personer i eget parti og utenfor under møtet. Styret vedtok en egen uttalelse i etterkant. Se eget avsnitt under.

7. april avholdt man digitalt medlemsmøte om konsekvensene av koronapandemien har på næringslivet. Fra The Well møtte Kristian Gundersen og André Julseth i tillegg eget medlem/leder av Norsk Flygerforbund Yngve Carlsen og eget medlem/fylkestingsrepresentant Gunvor Eldegard. Møtet hadde 14 deltakere inklusive 4 fra andre arbeiderlag i kommunen.

27. april avholdt vi et åpent, digitalt temamøte om «Skagerakbanen», et forslag om en ny jernbane fra Ski til Uddevalla på broer. Innledere var Alf Johansen, rådgiver norsk svensk grensesamarbeid, Anders Brunberg, Næringssjef Uddevalla kommune, Per Corshammar, Jernbanerådgiver for Skagerrakbanen. Politiske kommentarer ble gitt av Sverre Myrli, Stortingsrepresentant, Transportkomiteen og Hanne Opdan, Ordfører Nordre Follo. Det var 24 personer som deltok på Teams møtet. Møtet resulterte i at Sverre Myrli fikk inn en merknad i innstillingen om Nasjonal Transport Plan i måneden etter.

1. mai: Det ble ingen ordinær 1. mai feiring. Kommunepartiet laget et digitalt morgenprogram som startet med at Ski Arbeiderlag heiste det røde flagget kl. 09.00. Den påfølgende timen så ble det sendt appeller av ordfører Hanne Opdan, Stortingskandidat Mani Hussaini, tidligere LO-leder Yngve Hågensen og Nimrah Ramzan leder i AUF i Akershus samt bekransning av minnesmerket på Kolbotn Torg.

21. juni ble det avholdt et medlemsmøte på Folkets Hus med 15 medlemmer til stede. Suppleringsvalg til styret, valg av valgkomite og orientering om valgkampen var temaene. Etter medlemsmøtet ble det sommeravslutning i laget.

25. august avholdt Arbeiderlaget et debattmøte på Folkets Hus «Likestilling i postkorona verden – Hvem vinner, og hvem taper?» Innledere var Anne Kristine Linnestad, Høyre og Mani Hussaini, Arbeiderpartiet. En påfølgende paneldebatt inkluderte følgende personer: Tove Linnea Brandvik, Forbundsleder Handikapforbundet, Curt Rice, leder av Komité for kjønnsbalanse og mangfold i forskning og ny rektor på NMBU, Jørgen Lorentzen, universitetslærer, kjønnsforsker og leder av mannspanelet (via Teams) og Gunvor Eldegard, tidligere stortingsrepresentant, leder i Kvinner i mannsyrker og seniorrådgiver i KS. Vi var 30 deltakere. Arrangementskomite var Per Kristian Thorsrud, Lena Kjøbli og Gunvor Eldegard.

28. oktober arrangerte Internasjonalt utvalg et nettverksmøte på Waldemarhøy. Temaet var «Da verdens minste land overvant verdens største kapitalmakt - Island 2005-2015». Innleder var Svein Harald Øygard, tidligere statssekretær og sentralbanksjef på Island. 7 deltakere.

8. desember avholdt man en juleavslutning for alle medlemmer på Folkets Hus. Tidligere kommunestyremedlem og vinner av Friluftslivets ildsjelpris 2021, Anders Baumberger, kåserte om Langvassdraget og andre friluftsaktiviteter.

**Valgkampen:**

Pandemien gjorde at valgkamparbeidet ble annerledes enn normalt. Vi gjenskapte rodekorpset og dekket de aller fleste husstander i Ski og Kråkstad før sommerferien. Vi hadde første stand lørdag 5. juni i gågata – 100 dager før valget + Verdens miljødag. Arbeiderlaget avholdt en klesbyttedag 11. august på Folkets Hus som et ledd valgkampen. Dette slo så godt an at et tilsvarende arrangement ble avholdt på Kolbotn senere i valgkampen.

Arbeiderlaget gjennomførte stands inne og ute på Storsenteret, ved Kiwi Folkets Hus og Coop Nedre Hebekk. En viktig aktivitet i valgkampen var «byvandringer» i sentrum, både på dagtid på onsdager samt noen fredags ettermiddager og på lørdager. Det ble avholdt en morgenaksjon på hver av stasjonene Ski, Kråkstad og Skotbu. Husaksjoner ble avholdt på Myrsletta og Furumo/Kontraområdet. Laget gjennomførte en markaaksjon på Granerud skytterbane med fotpatrulje til Hjellsåstårnet 22. august.

Arbeiderlaget arrangerte valgvake 13. september på Folkets Hus og bidro til å arrangere valgkamp kick off i Follo på Breivoll 8. august samt en «seiersfest» på Kråkstad samfunnshus 14. oktober.

Valgkampen medførte at partiet steg 10 prosent i Akershus i forhold til meningsmålingene på våren. Nordre Follo AP fikk to representanter på Stortinget. Resultatet av valget ble regjeringsskifte.

**Uttalelse om Ski sentrum:**

I etterkant av folkemøtet om Ski sentrum så vedtok styret i Ski og Kråkstad Arbeiderlags en uttalelse som gikk som et innspillet til kommunepartiets styre med kopi til kommunestyregruppa.

Laget ønsker:

* at det skal være en miks av leiligheter, kontor og handel i Ski sentrum
* at det skal tilrettelegges for etablering av kontorer for en større nasjonal aktør, som kan ha hovedkontor her.
* at man har som mål at Ski sentrum inngår i en etablert klynge rundt NMBU
* at bygg i sentrum skal ha en «1.etasje-politikk», der 1.etasje inneholder aktiviteter som handel, service, kultur etc.
* at service- og handelsnæring også kan være i andre etasje der dette er egnet (Restaurant, Pub, butikk osv.)
* at det etableres barnehage i sentrum
* at det etableres leiligheter i sentrum for førstegangskjøpere etter leie-for-eie-prinsippet.
* at det skal tilrettelegges plass for kulturaktiviteter i sentrum
* at nord-øst i sentrum trenger en aktivitet/ trekkplaster som for eksempel sandvolleyball, kafeer, kultur etc.
* at Wademarhøyparken utvides til å omfatte Kapelldammen med et så stort område rundt dette som mulig og at parken utvikles til en liten botanisk hage gjerne med et arboret (med ulike trær), et vannfall fra Waldemarhøy, vannfontene i Kapelldammen og et orangerie med planter og en kafe.
* at mest mulig av miljøet på Ski-raaet (nordsiden for Kirkeveien) vest for Bjørnebråtenkrysset (Langhusveien) bevares og i særdeleshet de gamle hvite trevillaene samt tunet på gården Kapellsander
* at bygget Kringsjå (Kjeller’n) bevares samt andre bygninger og skålgroper som alt er bevart i dagens Kommuneplan

**Avslutning:**

Året 2021 har vært sterkt preget av to ting: Pandemi og valgkampen. Ski og Kråkstad Arbeiderlag regnes som et aktivt lokallag i vårt område. Dessverre har ikke det vært mulig å gjennomføre så mange organisatoriske medlemsorienterte aktiviteter, men laget har alle forutsetninger til å fortsatt være et aktivum innen Arbeiderpartiet.